als_Latn dik_Latn azb_Arab
Lindja e fëmijëve në moshë të madhe është një shtatzëni që nga mjekët cilësohet me rrezik si për nënën dhe fëmijën. Shansi për të mbetur shtatzënë pas të 35-ve ulet ndjeshëm dhe rreziqet lidhur me abortin, lindjen e parakohshme apo problemet me shtatzëninë janë më të larta.
Mirëpo pavarësisht rrezikut që paraqet shtatzënia në moshë të madhe, ajo ka edhe përfitimet e veta.
1-Financat tuaja janë të qëndrueshme. Fëmijët e vegjël kanë shpenzime të shumta si pampers, kremrat, ushqimi, veshja, krevati etj. Një nënë e re që nuk ka krijuar ende pavarësinë e saj financiare e ka më të vështirë rritjen e një fëmije se sa një nënë e madhe në moshë që ka një karrierë dhe të ardhura të qëndrueshme si dhe kursime më të mëdha. Gjithashtu ky fëmijë do të edukohet në shkolla më të mira dhe të shtrenjta falë mundësisë financiare më të madhe.
2-Nënat e mëdha në moshë kanë eksperienca më të shumta për të ndarë apo mësuar fëmijën e tyre. Niveli i arsimit dhe eksperiencave të nënës ka një ndikim drejtpërdrejt tek fëmijët. Një nënë e madhe në moshë ka udhëtuar më shumë, ka lexuar më shumë, ka shijuar më shumë, është përballur me më shumë sfida në jetë dhe ajo tashmë ka një mësim apo diçka të re për ti mësuar fëmijës lidhur me çdo gjë. Sigurisht që kjo do i bëjë fëmijët më inteligjent dhe më të suksesshëm në jetë.
3-Do të keni fëmijë më të lumtur. Nënat e mëdha në moshë kanë aftësi prindërore më të mira se një 20-vjeçare. Ato do të kenë sjellje më pozitive prindërimi se sa bërtitjet apo disiplinat e rënda fizike lidhur me mosbindjet e fëmijëve.
4-Marrëdhëniët në çift dhe në edukimin e fëmijëve do të jenë më të qëndrueshme dhe më të koordinuara. Në atë moshë martesa është më e konsoliduar dhe më e qëndrueshme se tek çiftet e reja.
5-Ardhja në jetë e një fëmije dhe bërja prindër është një gëzim i madh në familje. Kjo pasi fëmija në këtë moshë është i planifikuar dhe i shumëpritur, ndërsa tek moshat e reja pjesa më e madhe e shtatzënisë janë të papritura.
6-Do të keni më shumë kohë të lirë për fëmijët. Një karrierë e qëndrueshme të krijon mundësinë që të keni më shumë kohë të lirë për të kaluar në familje.
7-Fëmijët do të rriten me gjyshërit e tyre, pasi tashmë do të kenë dalë në pension.
8-Një nënë e madhe në moshë do të rrisë fëmijë më të shëndetshëm, pasi do të dijë të gatuaj dhe të njoh më mirë jetën e shëndetshme se një nënë e re që nuk ka mësuar ende të gatuaj për veten e saj.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn